

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 14.decembrī Nr.**687**

(prot.Nr.**41**, **11**.§)

**Par atbalstu Eiropas Savienības Kohēzijas fonda projektam**

**„Ūdensapgādes un kanalizācijas sistēmas attīstība Judovkas rajonā, Daugavpilī”**

Pamatojoties uz likuma “Par pašvaldībām” 15.panta pirmās daļas 1.punktu, 21.panta pirmās daļas 19.punktu, likuma ”Par pašvaldību budžetiem” 26.panta otro daļu, Ministru kabineta 2016.gada 21.jūnija noteikumu Nr.403 “Darbības programmas “Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi” 3.pielikumā noteikto (Daugavpils aglomerācijai piešķiramais Kohēzijas fonda finansējums 1 775 050,00 EUR apmērā un projekta ietvaros sasniedzamais iznākuma radītājs – 1076 iedzīvotāju pieslēgšana centralizētajai kanalizācijas sistēmai), un Centrālās finanšu un līgumu aģentūras 2017.gada 8.novembra vēstuli Nr.39-2-60/11417 ar uzaicinājumu SIA “Daugavpils ūdens” līdz 2018.gada 6.martam iesniegt projekta iesniegumu trešajā projektu atlases kārtā, ievērojot Daugavpils pilsētas domes Finanšu komitejas 2017.gada 7.decembra sēdes protokolu Nr.15, Pilsētas saimniecības komitejas 2017.gada 7.decembra sēdes protokolu Nr.12, atklāti balsojot: PAR – 13 (A.Broks, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt SIA “Daugavpils ūdens” dalību Eiropas Savienības Kohēzijas fonda projekta “Ūdensapgādes un kanalizācijas sistēmas attīstība Judovkas rajonā, Daugavpilī” īstenošanā (turpmāk – Projekts, Projekta apraksts 1.pielikumā), nodrošinot 1076 iedzīvotājiem pieslēgšanas iespējas centralizētajai kanalizācijas sistēmai līdz 2023.gada 30.septembrim.

2. SIA “Daugavpils ūdens” nodrošināt Projekta līdzfinansējumu atbilstoši finansējuma plānam un Projekta budžeta kopsavilkumam.

3. Projekta iesnieguma apstiprināšanas gadījumā sniegt galvojumu SIA “Daugavpils ūdens” (reģistrācijas numurs 41503002432, juridiskā adrese: Ūdensvada ielā 3, Daugavpilī) aizņēmuma saņemšanai Valsts kasē ar Valsts kases noteikto procentu likmi vai citā kredītiestādē ar izdevīgākiem nosacījumiem 2 759 874,93 EUR (divi miljoni septiņi simti piecdesmit deviņi tūkstoši astoņi simti septiņdesmit četri *eiro*, 93 centu) apmērā uz 15 gadiem, (t.sk. 2 582 369,93 EUR (divi miljoni pieci simti astoņdesmit divi tūkstoši trīs simti sešdesmit deviņi *eiro*, 93 centu) apmērā Projekta finansēšanai un 177 505,00 EUR (viens simts septiņdesmit septiņi tūkstoši pieci simti pieci *eiro*, 00 centu) apmērā Kohēzijas fonda noslēguma maksājuma priekšfinansēšanai, tā kā Kohēzijas fonda noslēguma maksājums saņemams pēc visu pieslēgumu nodrošināšanas).

4. Saskaņot SIA “Daugavpils ūdens” pieslēgumu nodrošinājuma plānu centralizētajai kanalizācijas sistēmai (plāns 2.pielikumā).

5. Atzīt par spēku zaudējušiem: Daugavpils pilsētas domes 2016.gada 26.maija lēmumu Nr.261 “Par atbalstu Eiropas Savienības Kohēzijas fonda projektam „Ūdensapgādes un kanalizācijas sistēmas attīstība Judovkas rajonā, Daugavpilī”, Daugavpils pilsētas domes 2016.gada 22.jūnija lēmumu Nr.321 “Grozījumi Daugavpils pilsētas domes 2016.gada 26.maija lēmumā Nr.261”.

6. Lēmuma izpildi kontrolē Daugavpils pilsētas domes priekšsēdētāja 1.vietnieks I.Prelatovs.

Pielikumā: 1.pielikums – Projekta apraksts.

2.pielikums – pieslēgumu nodrošinājuma plāns centralizētajai kanalizācijas sistēmai.

Domes priekšsēdētāja 1.vietnieks *(personiskais paraksts)* I.Prelatovs